От 12 юли до 4 септември 2009 г. Павел Чернев участва в снимките на игралния филм „Мисия Лондон“ на режисьора Димитър Митовски в Лондон. Филмът става най-гледаната българска кинопродукция с над 4 000 000 кинозрители. Впоследствие Павел Чернев взема участие като актьор в култовия сериал „Под прикритие“ (2012), както и в други игрални и документални филми и сериали. През 2013 г. участва в петото издание на „VIP Brother“ в България. През април 2014 г. партия „Свобода“ на Павел Чернев заедно с партия „Либертас“ – България формират „Коалиция Националистически партии на България – НПБ“ за участие в Евроизбори 2014 г. Председател на коалицията е Симеон Костадинов. През август 2014 г. Павел Чернев присъединява партия „Свобода“ към коалицията „Патриотичен фронт“ с цел участие на Парламентарни избори 2014 г.